जापान की समुद्री सीमा में गिरी, US-साउथ कोरिया मिलिट्री ड्रिल के बाद टेस्ट किया
North Korea Fires Two Ballistic Missiles into East Sea, Japan and South Korea Confirm  साउथ कोरिया के डिफेंस मिनिस्टर ली-जोंग-सुप ने सी ऑफ जापान की तरफ मिसाइल फायर होने का दावा किया है।
नॉर्थ कोरिया ने फिर पूर्वी सागर में दो बैलिस्टिक मिसाइल दागी हैं। साउथ कोरिया के डिफेंस मिनिस्टर ली-जोंग-सुप ने सी ऑफ जापान की तरफ मिसाइल फायर होने का दावा किया है। जापान ने भी इसकी पुष्टि की है। हालांकि, ये मिसाइल कौन सी थी और ये कितनी दूर तक गई इसकी अभी कोई जानकारी नहीं मिली है।
दूसरा मिसाइल परीक्षण अमेरिका और साउथ कोरिया की मिलिट्री एक्सरसाइज के एक दिन बाद हुआ है। 18 फरवरी को नॉर्थ कोरिया ने मिसाइल टेस्टिंग की थी। इसके बाद 19 फरवरी को अमेरिका और साउथ कोरिया ने जॉइंट एयर एक्सरसाइज शुरू की थी।
23 फरवरी को टेबलटॉप अभ्यास करेंगे US-साउथ कोरिया
23 फरवरी को अमेरिका और साउथ कोरिया वॉशिंगटन में मिलिट्री एक्सरसाइज और इमरजेंसी के दौरान स्ट्रैटजी को लेकर टेबलटॉप अभ्यास करने वाले हैं। इस अभ्यास में दोनों देशों के बीच संभावित खतरों के दौरान न्यूक्लियर वेपन के इस्तेमाल और क्राइसिस मैनेजमेंट को लेकर चर्चा होगी।
नॉर्थ कोरिया की तरफ से दी जा रही परमाणु धमकी के बीच दोनों देश जानकारी साझा करने के साथ ही क्षेत्र में अमेरिका की भागीदारी बढ़ाने को लेकर भी बात करेंगे। साथ ही मार्च में दोनों देशों की मिलिट्री फोर्स ज्वांइट फील्ड एक्सरसाइज में भी शामिल होंगी।
प्रतिबंध के बावजूद मिसाइल टेस्टिंग कर रहा नॉर्थ कोरिया
संयुक्त राष्ट्र यानी UN ने नॉर्थ कोरिया पर परमाणु और बैलिस्टिक हत्यारों की टेस्टिंग को लेकर प्रतिबंध लगाए हैं। आसान शब्दों में कहें तो नॉर्थ कोरिया परमाणु और बैलिस्टिक मिसाइलों का परीक्षण नहीं कर सकता है। इसके बावजूद लगातार मिसाइल टेस्ट किए जा रहे हैं। इससे पहले मई में भी मिसाइल टेस्ट किया गया था।
नॉर्थ कोरिया तेजी से बढ़ा रहा मिलिट्री बिल्डअप
नॉर्थ कोरिया अपने मिलिट्री बिल्डअप को तेजी से बढ़ा रहा है। बीते दिनों नॉर्थ कोरिया ने कई सारे मिसाइल टेस्ट किए हैं। नॉर्थ कोरिया इस साल में अब तक 34 मिसाइल दाग चुका है। शुक्रवार को दागी गई इस मिसाइल की ऊंचाई और दूरी 24 मार्च को दागी गई मिसाइल से 100 किलोमीटर कम थी। CNN की एक रिपोर्ट के मुताबिक, मार्च में दागी गई मिसाइल नॉर्थ कोरिया की अब तक की सबसे खतरनाक मिसाइल मानी गई है। इसने 6,248.5 किलोमीटर तक ऊंची उड़ान भरी थी और 1090 किलोमीटर की दूरी तय की थी।
सैन्य परेड में नजर आई थी ICBM
नॉर्थ कोरिया खुद को परमाणु राज्य घोषित करने वाला बिल पास करने के साथ ही कई मिसाइलों का परीक्षण कर चुका है। इसके अलावा 9 फरवरी को देश में सेना की स्थापना की 75वीं सालगिरह पर देश की सबसे बड़ी मिलिट्री परेड का आयोजन किया गया था। राजधानी प्योंगयांग में करीब 1 दर्जन इंटरकॉन्टिनेंटल बैलिस्टिक मिसाइल (ICBM) प्रदर्शित की गईं थीं। परेड प्योंगयांग के किम इल सुंग स्क्वायर से शुरू हुई थी। इस दौरान तानाशाह किम जोंग उन अपनी पत्नी और बेटी के साथ नजर आए थे।
ये खबरें भी पढ़ें...
नॉर्थ कोरिया की सबसे बड़ी मिसाइल परेड:तानाशाह किम जोंग की मौजूदगी में ICBM का प्रदर्शन, सॉलिड-फ्यूल मिसाइल का प्रोटोटाइप भी नजर आया
नॉर्थ कोरिया में सेना की स्थापना की 75वीं सालगिरह के मौके पर बुधवार को सैन्य परेड का आयोजन हुआ। इस दौरान राजधानी प्योंगयांग में करीब 1 दर्जन इंटरकॉन्टिनेंटल बैलिस्टिक मिसाइल (ICBM) प्रदर्शित की गईं। परेड प्योंगयांग के किम इल सुंग स्क्वायर से शुरू हुई। इस दौरान तानाशाह किम जोंग उन अपनी पत्नी और बेटी के साथ नजर आए। पूरी खबर पढ़ें...
36 दिन बाद दिखे किम जोंग उन:पत्नी-बेटी के साथ सैन्य अधिकारियों से मुलाकात की, जंग की तैयारी करने का आदेश दिया
नॉर्थ कोरिया के तानाशाह किम जोंग उन एक बार फिर से सुर्खियों में आ गए हैं। दरअसल, उन्हें बीते 36 दिन से किसी भी पब्लिक इवेंट में नहीं देखा गया था, जिसके बाद उनके बीमार होने की आशंका जताई जा रही थी। पूरी खबर पढ़ें...